I mai 2017 begynte en av Apples kontraktprodusenter, Wistron, å produsere iPhone SE-telefoner i en fabrikk i Bangalore i India. Dette var for å styrke Apples posisjon i det indiske mobilmarkedet, hvor kinesiske mobiltelefoner holder rundt halvparten av markedet. Modellene produsert i India vil kunne oppfylle kravet om at rundt 30 % av delene i mobilen må komme fra lokale kilder, som vil redusere prisene på telefonene i India.